pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Krungthai COMPASS นำเสนอบทวิเคราะห์เรื่อง “อัตราเงินเฟ้อเดือน ธ.ค. เร่งขึ้นที่ 5.89% Krungthai COMPASS คาดอัตราเงินเฟ้อปี 2566 อยู่ที่ 3.1%”
วันศุกร์ที่ 6 มกราคม 2566
06/01/2566
Krungthai COMPASS นําเสนอบทวิเคราะห์เรื่อง “อัตราเงินเฟ้อเดือน ธ.ค. เร่งขึ้นที่ 5.89% Krungthai COMPASS คาดอัตราเงินเฟ้อปี 2566 อยู่ที่ 3.1%”
อัตราเงินเฟ้อทั่วไปเดือน ธ.ค. ขยายตัวเร่งขึ้น 5.89% (YoY) จากราคาอาหารและราคาพลังงาน โดยราคาอาหารสดขยายตัวเร่งขึ้นตามราคากลุ่มข้าว แป้ง และผลิตภัณฑ์จากแป้ง และราคาผักสด ขณะที่ราคาหมวดพลังงานขยายตัวเพิ่มขึ้นจากผลของฐานที่ต่ําลง
Key Highlights
- อัตราเงินเฟ้อทั่วไปเดือน ธ.ค. ขยายตัวเร่งขึ้น 5.89% (YoY) จากราคาอาหารและราคาพลังงาน โดยราคาอาหารสดขยายตัวเร่งขึ้นตามราคากลุ่มข้าว แป้ง และผลิตภัณฑ์จากแป้ง และราคาผักสด ขณะที่ราคาหมวดพลังงานขยายตัวเพิ่มขึ้นจากผลของฐานที่ต่ําลง สําหรับอัตราเงินเฟ้อพื้นฐานทรงตัวที่ 3.23% (YoY)
- อัตราเงินเฟ้อปี 2565 ขยายตัวที่ 6.08% สูงสุดในรอบ 24 ปี จากปัจจัยด้านต้นทุนที่สูงขึ้น (cost-push inflation) โดยเฉพาะหมวดพลังงานเนื่องจากความขัดแย้งระหว่างรัสเซียและยูเครนที่ส่งผลกระทบต่อราคาน้ํามันขายปลีกและค่าไฟฟ้า และอัตราเงินเฟ้อหมวดพื้นฐานขยายตัว 2.51%
- Krungthai COMPASS คาดอัตราเงินเฟ้อทั่วไปปี 2566 มีแนวโน้มอยู่ที่ 3.1% ตามราคาพลังงานและราคาสินค้าในหมวดพื้นฐานที่มีแนวโน้มทยอยปรับเพิ่มขึ้น โดยประเมินว่าในช่วงครึ่งปีแรกอัตราเงินเฟ้อจะอยู่สูงกว่ากรอบเป้าหมายและอาจเป็นปัจจัยสนับสนุนให้ กนง. ทยอยปรับขึ้นอัตราดอกเบี้ยนโยบายต่อเนื่อง โดยเฉพาะในช่วงครึ่งปีแรก
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้างเหตุปั้นจั่นล้มทำบาดเจ็บสาหัส ย่านธัญบุรี สั่งหน่วยงานในสังกัดตรวจสอบและช่วยเหลือทันที
วันพฤหัสบดีที่ 5 มกราคม 2566
05/01/2566
รมว.เฮ้ง ห่วงลูกจ้างเหตุปั้นจั่นล้มทําบาดเจ็บสาหัส ย่านธัญบุรี สั่งหน่วยงานในสังกัดตรวจสอบและช่วยเหลือทันที
รมว.เฮ้ง ห่วงลูกจ้างเหตุปั้นจั่นล้มทําบาดเจ็บสาหัส ย่านธัญบุรี สั่งหน่วยงานในสังกัดตรวจสอบและช่วยเหลือทันที
รมว.แรงงาน ห่วงลูกจ้างเหตุปั้นจั่นล้มทําคนงานก่อสร้างโครงการก่อสร้างอาคารโรคผิวหนังรังสิต อ.ธัญบุรี จ.ปทุมธานี ได้รับบาดเจ็บ 2 ราย สั่งหน่วยงานในสังกัดตรวจสอบสาเหตุและให้ความช่วยเหลือลูกจ้างที่ได้รับบาดเจ็บทันที โดยเรียกนายจ้างสอบสาเหตุ 12 มกราคมนี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง เหตุเครนล้มทําคนงานก่อสร้างได้รับบาดเจ็บ 2 ราย อ.ธัญบุรี จ.ปทุมธานี ว่า ตนมีความห่วงใยลูกจ้างที่ได้รับอุบัติเหตุจากเหตุดังกล่าว จึงได้สั่งการให้กรมสวัสดิการและคุ้มครองแรงงาน (กสร.) และสํานักงานประกันสังคม (สปส.) ซึ่งเป็นหน่วยงานในสังกัดกระทรวงแรงงาน เร่งตรวจสอบข้อเท็จจริงพร้อมให้ความช่วยเหลือลูกจ้างทันที ในเบื้องต้นได้รับรายงานจากพนักงานตรวจความปลอดภัย สํานักงานสวัสดิการและคุ้มครองแรงงานจังหวัดปทุมธานี และศูนย์ความปลอดภัยในการทํางานเขต 1 (พระนครศรีอยุธยา) ว่า เมื่อวันที่ 5 มกราคม 2566 เวลา 10.00 น. เกิดเหตุขณะรถปั้นจั่นทําการยกถังบรรจุคอนกรีตสําเร็จรูป เพื่อทําการเคลื่อนย้ายไปเทที่บริเวณต้นเสา ซึ่งมีคนงานคอยทําการเทบริเวณด้านบน แต่ขาของรถปั้นจั่นได้เกิดการทรุดตัวทําให้รถเอียงและล้มลงแขนของปั้นจั่นไปโดนนายกล้า วานนท์ อายุ 49 ปี สัญชาติไทย ตําแหน่งหัวหน้างาน และนายซอ คาน ทุน อายุ 40 ปี สัญชาติเมียนมา ตําแหน่งลูกจ้างทั่วไป ซึ่งเป็นลูกจ้างของบริษัทรับเหมาก่อสร้าง ทํางานอยู่ในบริเวณดังกล่าว ทําให้นายกล้าฯ ได้รับบาดเจ็บสาหัส ส่วนนายซอฯ ได้รับบาดเจ็บเล็กน้อย โดยหลังเกิดเหตุเพื่อนร่วมงานได้แจ้งหน่วยงานกู้ภัยเข้ามาทําการช่วยเหลือนําผู้ได้รับบาดเจ็บทั้งสองรายส่งตัวไปรักษาที่โรงพยาบาลราชวิถี 2 (รังสิต) แล้ว โดยพนักงานตรวจความปลอดภัย สสค.ปทุมธานี ได้มีหนังสือเชิญนายจ้างบริษัทผู้รับเหมามาให้ข้อเท็จจริงในวันที่ 12 มกราคม 2566 และสํานักงานประกันสังคมจังหวัดปทุมธานีจะเร่งดําเนินการช่วยเหลือจ่ายสิทธิประโยชน์ที่ลูกจ้างผู้บาดเจ็บพึงได้รับต่อไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า ผมได้กําชับพนักงานตรวจความปลอดภัย สสค.ปทุมธานี และศูนย์ความปลอดภัยในการทํางานเขต 1 (พระนครศรีอยุธยา) เร่งตรวจสอบหาข้อเท็จจริงเพิ่มเติมว่านายจ้างมีการฝ่าฝืนหรือไม่ปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวง กําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ. 2564 หรือไม่ ซึ่งถ้าหากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
นายบุญสงค์ ทัพชัยยุทธ์ เลขาธิการสํานักงานประกันสังคม (สปส.) กล่าวเพิ่มว่า ในส่วนของสํานักงานประกันสังคมได้ตรวจสอบแล้วพบว่าลูกจ้างผู้ได้รับบาดเจ็บทั้งสองราย เป็นผู้ประกันตนตามกฎหมาย มีสิทธิได้รับสิทธิจากกองทุนเงินทดแทนดังนี้ ค่ารักษาพยาบาลตามกฎกระทรวง (สถานพยาบาลรัฐบาล 50,000 บาท ถึงสิ้นสุดการรักษา สถานพยาบาลเอกชน 50,000 - 1 ล้านบาท) ค่าทดแทนกรณีหยุดงาน 18(1) จ่ายร้อยละ 70 ของค่าจ้าง ตามใบรับรองแพทย์ และค่าสูญเสียอวัยวะ 18(2) จ่ายร้อยละ 70 ของค่าจ้าง
รัฐบาลไทย-ข่าวทำเนียบรัฐบาล-"รมว.สุชาติ” สั่ง กสร.ลงพื้นที่เหตุเพลิงไหม้โรงงานผลิตอะไหล่รถยนต์ จ.ชลบุรี
วันศุกร์ที่ 6 มกราคม 2566
06/01/2566
"รมว.สุชาติ” สั่ง กสร.ลงพื้นที่เหตุเพลิงไหม้โรงงานผลิตอะไหล่รถยนต์ จ.ชลบุรี
"รมว.สุชาติ” สั่ง กสร.ลงพื้นที่เหตุเพลิงไหม้โรงงานผลิตอะไหล่รถยนต์ จ.ชลบุรี
รมว.สุชาติ สั่งกรมสวัสดิการและคุ้มครองแรงงาน (กสร.) ลงพื้นที่ตรวจสอบสาเหตุเพลิงไหม้โรงงานผลิตอะไหล่รถยนต์ จ.ชลบุรี
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีเกิดเหตุเพลิงไหม้โรงงานผลิตชิ้นส่วนรถยนต์ใน จ.ชลบุรี ผมจึงได้สั่งกรมสวัสดิการและคุ้มครองแรงงานลงพื้นที่หาสาเหตุทันที โดยในเบื้องต้นได้รับรายงานว่า เหตุเกิดเวลา 03.30 น. ของวันที่ 6 มกราคม 2566 สถานที่เกิดเหตุดังกล่าว ตั้งอยู่ที่ ต.โป่ง อ.บางละมุง จ.ชลบุรี เป็นโรงงานพื้นที่กว้างกว่า 20 ไร่ รับผลิตชิ้นส่วนรถยนต์ รถจักรยานยนต์ ขึ้นรูปชิ้นงานพลาสติก โดยเครื่องฉีด และเครื่องเป่า และทําแม่พิมพ์ พ่นสี มีทั้งหมด 5 อาคาร อาคารที่เกิดเหตุเป็นอาคารที่ 2 โกดังสําหรับพ่นสีชิ้นส่วนอะไหล่รถ เกิดเพลิงลุกไหม้อย่างรุนแรง จนทําให้ตัวโกดังถล่มและยุบลงมาทั้งหลัง เจ้าหน้าที่ได้เร่งฉีดน้ําสกัดเพลิงให้อยู่ในวงจํากัด เพื่อไม่ให้ลุกลามไปยังสถานีบริการน้ํามันของโรงงานที่อยู่ด้านหลังติดกับอาคารที่เกิดเพลิงไหม้ โดยมีบ่อพักน้ํามันเชื้อเพลิงกว่า 15,000 ลิตร สามารถควบคุมเพลิงได้ในเวลา 05.00 น. ไม่มีผู้ได้รับบาดเจ็บหรือเสียชีวิตจากเหตุการณ์ดังกล่าว ขณะนี้อยู่ระหว่างการตรวจสอบหาสาเหตุของการเกิดเพลิงไหม้ อย่างไรก็ตาม ผมได้สั่งการให้หน่วยงานในสังกัดกระทรวงแรงงาน เฝ้าระวังและติดตามสถานการณ์อย่างใกล้ชิดเพื่อจะได้เข้าช่วยเหลือลูกจ้าง นายจ้าง ที่ได้รับผลกระทบจากเหตุเพลิงไหม้ครั้งนี้ต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า พนักงานตรวจความปลอดภัย สํานักงานสวัสดิการและคุ้มครองแรงงานจังหวัดชลบุรี ศูนย์ความปลอดภัยในการทํางานเขต 2 (ชลบุรี) จะเชิญนายจ้างและผู้ที่เกี่ยวข้องมาสอบข้อเท็จจริงเพื่อรวบรวมพยานหลักฐานว่ามีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับการป้องกันและระงับอัคคีภัย พ.ศ. 2555 หรือไม่ หากพบว่านายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-รฟม. ชวนเด็กๆ สัมผัสประสบการณ์โดยสารรถไฟฟ้า MRT ฟรี! ในวันเด็กแห่งชาติ
วันศุกร์ที่ 6 มกราคม 2566
รฟม. ชวนเด็กๆ สัมผัสประสบการณ์โดยสารรถไฟฟ้า MRT ฟรี! ในวันเด็กแห่งชาติ
และร่วมสนุกกับกิจกรรม “กล่องของขวัญแห่งการเดินทาง” ณ สวนสนุกโยโย่แลนด์
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมร่วมกับ บริษัท ทางด่วนและรถไฟฟ้ากรุงเทพ จํากัด (มหาชน) (BEM) ผู้ให้บริการเดินรถไฟฟ้ามหานคร (รถไฟฟ้า MRT) เตรียมส่งมอบความสุขให้เด็ก ๆ เนื่องในวันเด็กแห่งชาติ ประจําปี 2566 ด้วยการโดยสารรถไฟฟ้า ฟรี ทั้ง 2 สาย ได้แก่ รถไฟฟ้ามหานคร สายเฉลิมรัชมงคล (MRT สายสีน้ําเงิน) และสายฉลองรัชธรรม (MRT สายสีม่วง) ในวันเสาร์ที่ 14 มกราคม 2566 สําหรับเด็กที่มีอายุไม่เกิน 14 ปี และมีความสูงไม่เกิน 140 ซม. เพียงแสดงตัวที่ห้องออกบัตรโดยสารทุกสถานีเพื่อรับคูปองโดยสารรถไฟฟ้าฟรี ตลอดระยะเวลาให้บริการ เพื่อเป็นการเสริมสร้างประสบการณ์ในการใช้ระบบขนส่งสาธารณะ และขอเชิญชวนน้อง ๆ ร่วมกิจกรรม “MRT ส่งความสุขรับวันเด็ก” ณ มิวเซียมสยาม ซึ่ง BEM ได้จัดเตรียมไว้ครบครันทั้งกิจกรรมที่น่าสนใจ พร้อมรับของขวัญของรางวัลอีกมากมาย สามารถเดินทางด้วยรถไฟฟ้า MRT สายสีน้ําเงิน ไปยังสถานีสนามไชย ทางออก 1 ตั้งแต่เวลา 10.00 - 16.00 น. ติดตามรายละเอียดเพิ่มเติมได้ที่ ศูนย์บริการข้อมูล โทร. 0 2624 5200 หรือติดตามทางช่องทางต่างๆ ได้ที่เฟซบุ๊ก MRT Bangkok Metro / ทวิตเตอร์ MRT Bangkok Metro / อินสตาแกรม: mrt_bangkok และ โมบายแอปพลิเคชัน Bangkok MRT
นอกจากนี้ รฟม. ยังเตรียมกิจกรรม “กล่องของขวัญแห่งการเดินทาง” เนื่องในวันเด็กแห่งชาติ ประจําปี 2566 ไว้รอต้อนรับน้องๆ ณ สวนสนุกโยโย่แลนด์ ชั้น 4 ซีคอนสแควร์ ศรีนครินทร์ ซึ่งตั้งอยู่ในแนวสายทางโครงการรถไฟฟ้าสายสีเหลือง ช่วงลาดพร้าว - สําโรง ในวันเสาร์ที่ 14 มกราคม 2566 เวลา 11.00 น. - 17.00 น. โดยกิจกรรมภายในงานประกอบไปด้วย การแสดงสุนัข K-9 จากทีมกู้ภัย รฟม. การแสดงจากโรงเรียนศรีเอี่ยมอนุสรณ์ และการแสดงพากย์เสียงสด จากนักพากย์การ์ตูน คุณจินดานุช โชคดีภูษิต (คุณเปอตี) รวมถึงกิจกรรมซุ้มเกมให้น้องๆ ได้ร่วมสนุก และลุ้นรับของรางวัลมากมาย ทั้งนี้ รฟม. ได้มีการจัดกิจกรรมวันเด็กแห่งชาติต่อเนื่องทุกปี เพื่อสร้างความสัมพันธ์อันดีกับเยาวชนและประชาชนในแนวสายทางโครงการรถไฟฟ้าของ รฟม. สามารถติดตามรายละเอียดและข้อมูลข่าวสารเพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-“อลงกรณ์” เปิดแผนพัฒนาโคพื้นเมือง พร้อมเปิดแข่ง “วัวลาน”เพชรบุรีสนามแรกรับปีใหม่
วันศุกร์ที่ 6 มกราคม 2566
“อลงกรณ์” เปิดแผนพัฒนาโคพื้นเมือง พร้อมเปิดแข่ง “วัวลาน”เพชรบุรีสนามแรกรับปีใหม่
“อลงกรณ์” เปิดแผนพัฒนาโคพื้นเมือง พร้อมเปิดแข่ง “วัวลาน”เพชรบุรีสนามแรกรับปีใหม่ เร่งตั้งสมาคมกีฬาวัวลาน เล็งสร้างสนามแข่งวัวลานมาตรฐานจัดแข่งตลอดปี ดึงนักท่องเที่ยวไทย-เทศ เที่ยวชมกีฬาประเพณีแห่งเดียวของโลก ตั้งเป้าเพิ่มรายได้เกษตรกรอย่างยั่งยืน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ เกี่ยวกับแผนการพัฒนาโคพื้นเมืองและกีฬาวัวลาน สําหรับปี 2566 ว่า ภายหลังจากการจัดประชุมรวมพลคนปศุสัตว์หารือระหว่างกรมปศุสัตว์ จังหวัดเพชรบุรี ส่วนราชการที่เกี่ยวข้อง และกลุ่มผู้เลี้ยงโคพื้นเมืองและวัวลาน ในจังหวัดเพชรบุรี ครั้งที่ 1 เมื่อปลายปีที่ผ่านมา เพื่อรับฟังปัญหาและร่วมวางแนวทางการพัฒนาโคพื้นเมืองและการแข่งขันวัวลานกีฬาประเพณีพื้นบ้านนั้น ในปีนี้กรมปศุสัตว์ โดยสํานักงานปศุสัตว์จังหวัดเพชรบุรีมีแผนดําเนินการพัฒนาโคพื้นเมืองและวัวลานภาคตะวันตกอย่างเป็นระบบครบวงจร ตั้งแต่การพัฒนาสายพันธุ์ การพัฒนาฟาร์ม การป้องกันโรค การยกระดับปศุสัตว์แปลงใหญ่ การอนุรักษ์พันธุ์โคพื้นเมือง การขึ้นทะเบียนสิ่งบ่งชี้ทางภูมิศาสตร์ (GI) ซึ่งเป็นอัตลักษณ์ของเพชรบุรี การส่งเสริมประเพณีการประกวดวัวสวยงาม วัวเทียมเกวียนและการแข่งขันวัวลาน การพัฒนาตลาดเพื่อยกระดับราคา ทั้งนี้ จะจดทะเบียนเป็นสมาคมกีฬาวัวลาน พร้อมกับสร้างสนามกีฬาแข่งวัวลานที่เป็นมาตรฐาน เช่นเดียวกับสนามม้าแข่งในประเทศไทยและในประเทศต่าง ๆ ทั่วโลก ที่มีระเบียบและกฎหมายรองรับ และจะเปิดให้นักท่องเที่ยว ทั้งชาวไทยและต่างประเทศ เข้าชมวัวลานกีฬาประเพณีวิถีไทย ในรูปแบบเกษตรท่องเที่ยวเป็นการสร้างภาพลักษณ์และชื่อเสียงให้กับวัวลานเพชรบุรี ซึ่งถือเป็นต้นตํารับประเพณีการแข่งวัวลานในประเทศไทย รวมทั้งการส่งเสริมวัวเทียมเกวียน การประกวดพันธ์ุวัวและวัวสวยงาม โดยมีศูนย์เทคโนโลยีเกษตรและนวัตกรรมจังหวัดเพชรบุรี (ศูนย์ AIC มหาวิทยาลัยราชภัฏเพชรบุรี) และหน่วยงานเกี่ยวข้องให้การสนับสนุนส่งเสริมด้านการวิจัยพัฒนาและต่อยอด ทั้งนี้ จะเปิดสนามแข่งวัวลานที่เพชรบุรีเป็นครั้งแรก ในเดือนแรกของปีนี้ เพื่อเปิดศักราชใหม่ของการส่งเสริมพัฒนาโคพื้นเมืองและวัวลาน ภายใต้แนวทางเพชรบุรีโมเดล ซึ่งเป็นการพัฒนาอย่างยั่งยืนมีเป้าหมายเข็มมุ่งชัดเจน ทําได้ไวทําได้จริง
ทั้งนี้ จังหวัดเพชรบุรี เป็นจังหวัดที่มีการเลี้ยงโคนม โคเนื้อและโคพื้นเมืองมากที่สุดจังหวัดหนึ่งของประเทศ รวมทั้งการแข่งขันวัวลานกีฬาประเพณีวิถีไทยถือเป็นฐานอาชีพสร้างรายได้สําคัญของเกษตรกร จึงมีความพร้อมที่จะเดินหน้าต่อยอดยกระดับการพัฒนาแบบครบวงจร ตั้งแต่การพันธ์ุโค อาหารสัตว์ มาตรฐานฟาร์มการปฏิบัติทางการเกษตรที่ดี (GAP) มาตรฐานฟาร์มที่มีระบบการป้องกันโรคและการเลี้ยงสัตว์ที่เหมาะสม (GFM) มาตรฐานฟาร์มปลอดโรคปากและเท้าเปื่อย (FMD) คอกกักมาตรฐานเอกชนสําหรับการนําเข้า การส่งออก และปลอดโรค FMD การแปรรูปสร้างมูลค่าเพิ่ม การสร้างแบรนด์ การตลาดแบบออฟไลน์และออนไลน์ การขับเคลื่อนเพชรบุรีฟู้ดวัลเลย์และการเจรจาการค้าการลงทุนระหว่างประเทศซึ่งจะมีการประชุมครั้งที่ 2 ในเร็ว ๆ นี้
การจัดระดมพลคนปศุสัตว์กลุ่มโคในครั้งนี้ ได้ผนึกความร่วมมือทุกภาคส่วน โดยมีวัตถุประสงค์ เพื่อพัฒนาการปศุสัตว์อย่างเป็นระบบครบวงจรและยกระดับรายได้ของเกษตรกรให้สูงขึ้นอย่างยั่งยืนเป็นการพัฒนาอาชีพปศุสัตว์สู่เกษตรมูลค่าสูงตามหมุดหมายใหม่ของแผนพัฒนาเศรษฐกิจและสังคมแห่งชาติฉบับที่ 13 ภายใต้ “5 ยุทธศาสตร์ของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์” และแนวทาง “เพชรบุรีโมเดล”
รัฐบาลไทย-ข่าวทำเนียบรัฐบาล-กรมทางหลวงได้รับการประเมินส่วนราชการฯ ประจำปี 2565 ในระดับคุณภาพ มุ่งพัฒนาต่อเนื่องเพื่อประชาชน
วันศุกร์ที่ 6 มกราคม 2566
กรมทางหลวงได้รับการประเมินส่วนราชการฯ ประจําปี 2565 ในระดับคุณภาพ มุ่งพัฒนาต่อเนื่องเพื่อประชาชน
.....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวงได้รับผลการประเมินส่วนราชการตามมาตรการปรับปรุงประสิทธิภาพในการปฏิบัติราชการ ประจําปีงบประมาณ 2565 ให้อยู่ในระดับคุณภาพ 100 คะแนนเต็ม โดยการประเมินดังกล่าวจะสามารถผลักดันการปฏิบัติภารกิจของหน่วยงานในการขับเคลื่อนนโยบายสําคัญของรัฐบาล และบรรลุเป้าหมายการพัฒนาประเทศตามยุทธศาสตร์ชาติ
ตามที่ สํานักงานคณะกรรมการพัฒนาระบบราชการ (ก.พ.ร.) ได้ดําเนินการประเมินผลการดําเนินการปฏิบัติราชการของกระทรวงและส่วนราชการในสังกัดให้เป็นไปตามหลักเกณฑ์และแนวทางที่สํานักงาน ก.พ.ร. กําหนด ตามมาตรการปรับปรุงประสิทธิภาพในการปฏิบัติราชการ ประจําปีงบประมาณ 2565 เพื่อพัฒนาระบบการดําเนินงานของส่วนราชการในการขับเคลื่อนภารกิจสําคัญของรัฐบาลให้บรรลุต่อเป้าหมายตามยุทธศาสตร์ของประเทศ สําหรับตัวชี้วัดที่ใช้ในการประเมินส่วนราชการตามมาตรการปรับปรุงประสิทธิภาพในการปฏิบัติราชการของกรมทางหลวง ประจําปี 2565 ได้รับผลการประเมินระดับคุณภาพ 100 คะแนนเต็ม โดยประเมินจากการดําเนินงานของ สํานักอํานวยความปลอดภัย สํานักวิเคราะห์และตรวจสอบ และสํานักบริหารบํารุงทาง แบ่งเป็น 2 ด้าน ดังนี้
1.การประเมินประสิทธิผลการดําเนินงาน (Performance Base)
1.1 อัตราผู้เสียชีวิตจากอุบัติเหตุทางถนนต่อประชากรแสนคน
1.2 ร้อยละของระยะทางบนทางหลวงที่มีค่าดัชนีความขรุขระสากลของผิวทางดีกว่าเกณฑ์ที่กําหนด
1.3 จํานวนจุดเสี่ยงและบริเวณอันตรายที่ได้รับการแก้ไข
2.การประเมินศักยภาพในการดําเนินงาน (Potential Base)
2.1 การขออนุญาตให้ยานพาหนะเดินบนทางหลวงพิเศษ ทางหลวงแผ่นดินและทางหลวงสัมปทานผ่านระบบ Special Type Vehicles Permit Service (SVS Online)
2.2 การประเมินสถานะของหน่วยงานในการเป็นระบบราชการ 4.0 (PMQA 4.0)
ทั้งนี้ มาตรการปรับปรุงประสิทธิภาพในการปฏิบัติราชการดังกล่าว เป็นการนําข้อมูลมาใช้ประโยชน์สําหรับการปฏิบัติงาน และสามารถกําหนดเป้าหมายการดําเนินงานของกรมทางหลวงทั้งระยะสั้นและระยะยาวได้อย่างเหมาะสม โดยกรมทางหลวงจะมุ่งพัฒนาและปรับปรุงการดําเนินงานให้มีศักยภาพอย่างต่อเนื่อง เพื่อให้งานเกิดประสิทธิภาพสูงสุดต่อประชาชนต่อไป
รัฐบาลไทย-ข่าวทำเนียบรัฐบาล-กรุงไทยเปิดศักราชใหม่การลงทุน เสิร์ฟหุ้นกู้อนุพันธ์แฝง “Step-up Callable Bonus Note” คุ้มครองเงินต้น ดอกเบี้ยสูงสุด 4.40% ต่อปี ตอกย้ำผู้นำตลาด ทำสถิติยอดขายปี 2565 กว่า 22,000 ลบ.
วันศุกร์ที่ 6 มกราคม 2566
06/01/2566
กรุงไทยเปิดศักราชใหม่การลงทุน เสิร์ฟหุ้นกู้อนุพันธ์แฝง “Step-up Callable Bonus Note” คุ้มครองเงินต้น ดอกเบี้ยสูงสุด 4.40% ต่อปี ตอกย้ําผู้นําตลาด ทําสถิติยอดขายปี 2565 กว่า 22,000 ลบ.
“ธนาคารกรุงไทย”ตอกย้ําผู้นําตลาดหุ้นกู้อนุพันธ์แฝง ทําสถิติยอดขายปี 2565 มูลค่ากว่า 22,000 ล้านบาท พร้อมเปิดศักราชการลงทุน ด้วยหุ้นกู้อนุพันธ์แฝงชุดใหม่ “กรุงไทย Step-up Callable Bonus Note” อายุ 5 ปี ประเภทไม่ด้อยสิทธิ
“ธนาคารกรุงไทย”ตอกย้ําผู้นําตลาดหุ้นกู้อนุพันธ์แฝง ทําสถิติยอดขายปี 2565 มูลค่ากว่า 22,000 ล้านบาท พร้อมเปิดศักราชการลงทุน ด้วยหุ้นกู้อนุพันธ์แฝงชุดใหม่ “กรุงไทย Step-up Callable Bonus Note” อายุ 5 ปี ประเภทไม่ด้อยสิทธิ ชูจุดเด่นคุ้มครองเงินต้น 100% รับดอกเบี้ยแบบขั้นบันไดทุก 3 เดือน เริ่มต้นปีแรก 1.65% ต่อปี สูงสุด 4.40% ต่อปี เพิ่มโอกาสสร้างผลตอบแทนอย่างยั่งยืน
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ในฐานะธนาคารพาณิชย์ชั้นนําของประเทศ ธนาคารกรุงไทยมุ่งมั่นพัฒนาผลิตภัณฑ์ทางการเงินและนวัตกรรมการลงทุนใหม่ๆ เพื่อตอบโจทย์ผู้ลงทุนทุกกลุ่มอย่างต่อเนื่อง ท่ามกลางภาวะตลาดโลกที่มีความผันผวนสูง โดยธนาคารประสบความสําเร็จในการเสนอขายหุ้นกู้อนุพันธ์แฝง ที่มีจุดเด่นคุ้มครองเงินต้น 100% ตอบโจทย์ผู้ลงทุนที่ต้องการผลิตภัณฑ์การลงทุนที่มีความปลอดภัย และมีโอกาสสร้างผลตอบแทนอย่างต่อเนื่อง ทําให้ผู้ลงทุนให้การตอบรับที่ดีตลอดปี 2565 ทําสถิติเสนอขายมูลค่ารวมกว่า 22,000 ล้านบาท
จากความสําเร็จและผลตอบรับที่ดี ธนาคารได้ออกและเสนอขายหุ้นกู้อนุพันธ์แฝงรุ่นใหม่ “หุ้นกู้อนุพันธ์กรุงไทย Step-up Callable Bonus Note” อายุ 5 ปี ประเภทไม่ด้อยสิทธิ เพื่อเปิดโอกาสให้ผู้ลงทุนสร้างผลตอบแทนการลงทุนตั้งแต่ต้นปี 2566 ยังคงจุดแข็งคุ้มครองเงินต้น 100% โดยธนาคารกรุงไทย ที่มีอันดับเครดิตระดับ AAA จ่ายดอกเบี้ยคงที่แบบขั้นบันไดทุก 3 เดือน ตลอดระยะเวลาการถือครอง ดอกเบี้ยเริ่มต้น 1.65% ต่อปี 2.30% ต่อปี 3.00% ต่อปี 3.70% ต่อปี และ 4.40% ต่อปี ตามลําดับ ดอกเบี้ยเฉลี่ยทั้งโครงการกรณีธนาคารไม่ใช้สิทธิไถ่ถอนก่อนกําหนดเท่ากับ 3.01% ต่อปี และมีดอกเบี้ยพิเศษ (Bonus) อ้างอิงอัตราดอกเบี้ย THOR ในปีที่ 1 ในกรณีเข้าเงื่อนไขที่กําหนด ทั้งนี้ ธนาคารสามารถไถ่ถอนก่อนกําหนดได้หลังปีที่ 1 เป็นต้นไป และทุกงวดการจ่ายดอกเบี้ยตลอดครบอายุสัญญา ผลตอบแทนที่ได้รับจาก “หุ้นกู้อนุพันธ์กรุงไทย Step-up Callable Bonus Note” มีโอกาสสูงกว่าทางเลือกการลงทุนอื่นประเภทไม่ด้อยสิทธิที่มีอันดับเครดิตใกล้เคียงกัน
ทั้งนี้ ธนาคารเตรียมเสนอขาย “หุ้นกู้อนุพันธ์กรุงไทย Step-up Callable Bonus Note” ให้กับผู้ลงทุนสถาบันและผู้ลงทุนรายใหญ่ ลงทุนขั้นต่ํา 3 ล้านบาท เปิดจองซื้อตั้งแต่วันที่ 9-11 มกราคม 2566 ผ่านธนาคารกรุงไทยทุกสาขา สําหรับผู้ลงทุนที่สนใจ สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือโทร. 02-208 4817 02-208-4673 02-208 4831
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนชัยพฤกษ์ 10 เลน คืบหน้ากว่า 29% มุ่งแก้ไขการจราจรติดขัด
วันศุกร์ที่ 6 มกราคม 2566
กรมทางหลวงชนบท ขยายถนนชัยพฤกษ์ 10 เลน คืบหน้ากว่า 29% มุ่งแก้ไขการจราจรติดขัด
​รองรับการเติบโตของพื้นที่กรุงเทพมหานคร - นนทบุรี - ปทุมธานี อย่างยั่งยืน ตามนโยบายของรัฐมนตรีว่าการกระทรวงคมนาคม คาดแล้วเสร็จต้นปี 2567
กรมทางหลวงชนบท (ทช.) กระทรวงคมนาคม รายงานความคืบหน้าโครงการขยายถนนชัยพฤกษ์ จังหวัดนนทบุรี ซึ่งปัจจุบันผลงานก่อสร้างมีความคืบหน้าไปแล้วกว่าร้อยละ 29 ขณะนี้อยู่ระหว่างงานติดตั้งคานคอนกรีตอัดแรงรูปกล่องหล่อสําเร็จ สะพานข้ามคลองพระอุดม งานวางท่อระบายน้ําคอนกรีตเสริมเหล็ก และงานขยายช่องจราจร โดยโครงการก่อสร้างดังกล่าวคาดว่าจะดําเนินการก่อสร้างแล้วเสร็จสมบูรณ์ในช่วงต้นปี 2567 ทั้งนี้ เพื่อเพิ่มประสิทธิภาพการใช้งานของถนนชัยพฤกษ์ให้สมบูรณ์ ให้สามารถรองรับปริมาณการจราจรได้มากขึ้น แก้ไขปัญหาการจราจรติดขัด ช่วยแบ่งเบาการจราจรที่ต้องการเดินทางออกนอกเมืองในช่วงเวลาเร่งด่วนได้อีกทางหนึ่ง ตลอดจนเป็นการสนับสนุนยุทธศาสตร์การพัฒนาโครงสร้างพื้นฐานด้านคมนาคมขนส่ง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เนื่องจากปัจจุบันถนนชัยพฤกษ์เป็นถนนขนาด 6 ช่องจราจร มีปริมาณจราจรสูงกว่า 40,000 คันต่อวัน อันเกิดจากการขยายตัวของพื้นที่จังหวัดนนทบุรีฝั่งตะวันตกของแม่น้ําเจ้าพระยา ส่งผลให้ถนนชัยพฤกษ์มีสภาพการจราจรที่หนาแน่นและมีแนวโน้มที่จะติดขัดมากขึ้นเรื่อย ๆ ประกอบกับเมื่อถนนราชพฤกษ์ - ถนนกาญจนาภิเษก (แนวเหนือ - ใต้) เปิดใช้งาน ยังทําให้ถนนชัยพฤกษ์สามารถเชื่อมต่อกับพื้นที่จังหวัดปทุมธานีได้รวดเร็วและสะดวกมากยิ่งขึ้น จึงเป็นการดึงดูดปริมาณจราจรให้เข้ามาใช้เส้นทางถนนชัยพฤกษ์มากตามไปด้วย ทช. จึงได้ดําเนินโครงการก่อสร้างขยายถนนชัยพฤกษ์ ใช้งบประมาณในการก่อสร้างรวม 902 ล้านบาท โดยการดําเนินงานจะแบ่งเป็นงานก่อสร้างปรับปรุงถนนคู่ขนานระดับดิน ขนาด 2 ช่องจราจรต่อทิศทาง จากเชิงลาดสะพานพระราม 4 ถึงทางแยกต่างระดับถนนราชพฤกษ์ และงานปรับปรุงขยายผิวจราจร ขนาด 1 ช่องจราจร ต่อทิศทาง จากทางแยกต่างระดับถนนราชพฤกษ์ถึงถนนบางกรวย - ไทรน้อย รวมระยะทางทั้งหมด 6.892 กิโลเมตร พร้อมก่อสร้างสะพานข้ามคลองพระอุดม สะพานข้ามคลองบางภูมิ รวมจํานวน 4 แห่ง และงานก่อสร้างทางเท้า ระบบระบายน้ํา ระบบไฟฟ้าแสงสว่าง
สําหรับในช่วงระหว่างดําเนินการก่อสร้าง ทช. ได้ทําการติดตั้งแบริเออร์และติดตั้งป้ายเตือนลดความเร็วเพื่อให้ประชาชนสามารถสังเกตเห็นได้ชัดเจน เพื่อความปลอดภัยในการเดินทาง รวมถึง ทช. ได้ทําการปิดเบี่ยงช่องจราจรบริเวณทางกลับรถใต้สะพานข้ามคลองพระอุดม บนถนนชัยพฤกษ์ จังหวัดนนทบุรี บริเว กม. ที่ 1+275 (ฝั่งขาเข้าสะพานพระราม 4) และบริเวณ กม. ที่ 0+375 (ฝั่งขาเข้าถนนราชพฤกษ์) เพื่อดําเนินงานก่อสร้างสะพานข้ามคลองบนทางขนานถนนชัยพฤกษ์ โดยทําการปิดเบี่ยงช่องจราจรไปจนกว่างานก่อสร้างจะแล้วเสร็จ ทั้งนี้ ผู้ใช้เส้นทางยังสามารถกลับรถได้ โดยใช้ช่องทางเบี่ยงขนาด 1 ช่องจราจร จึงขอความร่วมมือให้ผู้ใช้เส้นทางโปรดสังเกตป้ายจราจร รวมถึงปฏิบัติตามป้ายเตือน ป้ายแนะนํา อย่างเคร่งครัด เพื่อความปลอดภัยในการเดินทางและขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-​รองปลัดกระทรวงเกษตรและสหกรณ์ ลงพื้นที่ตรวจเยี่ยมการบริหารจัดการน้ำ
วันพฤหัสบดีที่ 5 มกราคม 2566
​รองปลัดกระทรวงเกษตรและสหกรณ์ ลงพื้นที่ตรวจเยี่ยมการบริหารจัดการน้ํา
​รองปลัดกระทรวงเกษตรและสหกรณ์ ลงพื้นที่ตรวจเยี่ยมการบริหารจัดการน้ํา ณ โครงการส่งน้ําและบํารุงรักษาเขื่อนแก่งกระจาน จังหวัดเพชรบุรี
เมื่อวันที่ 5 มกราคม 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ลงพื้นที่ตรวจเยี่ยมการบริหารจัดการน้ํา ณ โครงการส่งน้ําและบํารุงรักษาเขื่อนแก่งกระจาน จังหวัดเพชรบุรี ซึ่งเขื่อนแก่งกระจานเป็นเขื่อนดิน มีความสูง 58 เมตร ความยาวสันเขื่อน 760 เมตร ความกว้าง 8 เมตร (ระดับน้ําทะเลปานกลาง) มีพื้นที่ 46.5 ตารางกิโลเมตร มีความจุ 710 ล้านลูกบาศก์เมตร สามารถช่วยแก้ปัญหาการขาดแคลนน้ํา เพื่อการอุปโภค-บริโภค ตั้งแต่ปากอ่าวเพชรบุรีจนถึงหัวหินให้หมดไป อีกทั้งยังเป็นแหล่งส่งเสริมการประมง และช่วยบรรเทาอุทกภัยในทุ่งเพชรบุรีได้เป็นอย่างดี
ทั้งนี้ รองปลัดฯ ได้กล่าวชื่นชมการบริหารจัดการทรัพยากรน้ําภายใต้โครงการส่งน้ําและบํารุงรักษาเขื่อนแก่งกระจาน และได้ให้ข้อแนะนําในการบูรณาการความร่วมมือกับหน่วยงานอื่นที่มีส่วนเกี่ยวข้องในการใช้น้ํา เพื่อการอุปโภคและบริโภคในด้านการเกษตรและการท่องเที่ยวอย่างมีประสิทธิภาพ
รัฐบาลไทย-ข่าวทำเนียบรัฐบาล-บขส. พร้อมพานักท่องเที่ยวสายบุญ กราบนมัสการรอยพระพุทธบาทเขาคิชฌกูฎ จองตั๋วล่วงหน้าเดินทางได้แล้ววันนี้ !!! เที่ยวแรกออกเดินทาง 27 มกราคม นี้
วันศุกร์ที่ 6 มกราคม 2566
บขส. พร้อมพานักท่องเที่ยวสายบุญ กราบนมัสการรอยพระพุทธบาทเขาคิชฌกูฎ จองตั๋วล่วงหน้าเดินทางได้แล้ววันนี้ !!! เที่ยวแรกออกเดินทาง 27 มกราคม นี้
......
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคมเปิดเผยว่า ใกล้ถึงงานประเพณีนมัสการรอยพระพุทธบาทเขาคิชฌกูฎ (พระบาทหลวง) จังหวัดจันทบุรี ซึ่งเปิดให้ประชาชนได้เข้าไปสักการะสิ่งศักดิ์สิทธิ์ ปีละครั้งเท่านั้น โดยปีนี้กําหนดเปิดในวันที่ 22 มกราคม - 22 มีนาคม 2566 ดังนั้น เพื่ออํานวยความสะดวกและตอบสนองความต้องการเดินทางของผู้ใช้บริการ บขส. จึงได้จัดโครงการ “บขส.ตามรอยพระพุทธบาท เขาคิชฌกูฎ ปี 6” ขึ้น ในระหว่างวันที่ 27 มกราคม - 17 มีนาคม 2566 (เดินทางแบบ 1 Day Trip) ด้วยรถโดยสารปรับอากาศเส้นทางกรุงเทพฯ - จันทบุรี (เขาคิชฌกูฎ) จํานวน 6 เที่ยว ให้บริการในวันที่ 27 มกราคม 2566 วันที่ 10 24 กุมภาพันธ์ 2566 วันที่ 3 10 17 มีนาคม 2566 ออกจากสถานีขนส่งผู้โดยสารกรุงเทพ (จตุจักร) เวลา 20.00 น. อัตราค่าโดยสาร 499 บาท/ที่นั่ง (ไม่รวมค่าขึ้นเขาฯ) และสําหรับสมาชิก บขส.Card รับสิทธิ์ในราคาพิเศษ 476 บาท/ที่นั่ง(ไม่รวมค่าขึ้นเขาฯ)
สอบถามรายละเอียดเพิ่มเติมและสํารองที่นั่งได้ที่ งานการตลาดและลูกค้าสัมพันธ์ กองสื่อสารองค์กรและการตลาด บริษัท ขนส่ง จํากัด โทร 02-537-8737, 098-667-5592 หรือ Call Center 1490 เรียก บขส. ทั้งนี้ สามารถสมัครสมาชิก บขส.Card (ไม่เสียค่าใช้จ่ายในการสมัคร) ผ่านทาง Application E-Ticket และ www.transport.co.th เพื่อรับสิทธิพิเศษต่างๆ ตามเงื่อนไขที่บริษัทฯ กําหนด
รัฐบาลไทย-ข่าวทำเนียบรัฐบาล-กรมเจ้าท่า เร่งขับเคลื่อนท่าเรือโดยสารสาธารณะในแม่น้ำเจ้าพระยา รองรับการให้บริการประชาชนและนักท่องเที่ยวที่เพิ่มขึ้น
วันศุกร์ที่ 6 มกราคม 2566
กรมเจ้าท่า เร่งขับเคลื่อนท่าเรือโดยสารสาธารณะในแม่น้ําเจ้าพระยา รองรับการให้บริการประชาชนและนักท่องเที่ยวที่เพิ่มขึ้น
...
กรมเจ้าท่า เร่งขับเคลื่อนท่าเรือโดยสารสาธารณะในแม่น้ําเจ้าพระยา รองรับการให้บริการประชาชนและนักท่องเที่ยวที่เพิ่มขึ้น
กรมเจ้าท่า กระทรวงคมนาคม มีหน้าที่ในการดูแลรักษาความปลอดภัยทางน้ํา ควบคู่ไปกับการพัฒนาปรับปรุงท่าเรือโดยสารในแม่น้ําเจ้าพระยาทั้งในเขตกรุงเทพและปริมณฑล เพื่อประชาชนผู้สัญจรทางน้ําจะได้รับความสะดวกสบาย เชื่อมต่อระบบ ล้อ ราง เรือ ได้อย่างสะดวกและทันสมัย
นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า กล่าวว่า กรมเจ้าท่า หน่วยงานที่มีภารกิจในการพัฒนาโครงสร้างพื้นฐานระบบคมนาคมทางน้ํา ให้เกิดความสะดวก ปลอดภัย เชื่อมโยงโครงข่ายล้อ-ราง-เรือ อย่างไร้รอยต่อ ตามนโยบายรัฐมนตรีว่าการกระทรวงคมนาคม นายศักดิ์สยาม ชิดชอบ และรัฐมนตรีช่วยการกระทรวงคมนาคม ดร.ดร.อธิรัฐ รัตนเศรษฐ ให้เกิดเป็นรูปธรรม โดยกรมเจ้าท่า ได้ดําเนินงานตามแผนงาน โครงการพัฒนาโครงสร้างพื้นฐาน ด้านการขนส่งทางน้ํา เพื่อตอบสนองเป้าหมายตามยุทธศาสตร์ชาติ และยุทธศาสตร์กระทรวงคมนาคม มาอย่างต่อเนื่อง ซึ่งภายหลังจากการเปิดท่าเรือราชินี - บางโพ มอบเป็นของขวัญปีใหม่ให้กับประชาชนปี 2566 ที่ผ่านมา กรมเจ้าท่า ยังคงเร่งการพัฒนาท่าเรือโดยสารอื่นๆในแม่น้ําเจ้าพระยา ให้เป็นไปตามแผนงานที่กําหนดไว้ ซึ่งขณะนี้ ท่าเรือที่อยู่ระหว่างการปรับปรุงคาดว่าจะแล้วเสร็จในปี 2566 มีทั้งหมด 3 ท่าเรือ ได้แก่ 1. ท่าเรือพระราม 7 2. ท่าเรือท่าเตียน และ 3. ท่าเรือเกียกกาย เพื่อให้สามารถทันเปิดใช้บริการสําหรับประชาชน พร้อมเน้นย้ําถึงความปลอดภัยโครงสร้างท่าเรืออย่างรอบคอบ รวมถึงความสะอาดท่าเรือเมื่อแล้วเสร็จ เพื่อเกิดภาพลักษณ์ที่ดีและมีความสวยงามแก่ประชาชนและนักท่องเที่ยว อันจะเป็นการส่งเสริมการให้บริการขนส่งสาธารณะทางน้ําเพิ่มมากขึ้น
ทั้งนี้ การพัฒนาท่าเรือโดยสารในแม่น้ําเจ้าพระยาทั้ง 29 ท่า จะช่วยลดปัญหาการคับคั่งของการจราจรทางบก ลดระยะเวลาในการเดินทาง เป็นการอํานวยความสะดวกให้กับผู้โดยสารทางเรือและทางบก ช่วยเพิ่มศักยภาพในการโดยสารเรือในแม่น้ําเจ้าพระยาที่สามารถเชื่อมต่อระบบ รถ ราง เรือ ประชาชนมีคุณภาพชีวิตที่ดีขึ้น ส่งผลให้ประชาชนที่ใช้บริการด้านคมนาคมได้รับความสะดวก รวดเร็ว ปลอดภัย และมีประสิทธิภาพ
รัฐบาลไทย-ข่าวทำเนียบรัฐบาล-กรมเจ้าท่า ต่อยอดโครงการเสริมทรายชายหาดจอมเทียน ส่งเสริมการท่องเที่ยวรับปีใหม่ 2566
วันศุกร์ที่ 6 มกราคม 2566
กรมเจ้าท่า ต่อยอดโครงการเสริมทรายชายหาดจอมเทียน ส่งเสริมการท่องเที่ยวรับปีใหม่ 2566
...
“กรมเจ้าท่า ต่อยอดโครงการเสริมทรายชายหาดจอมเทียน ส่งเสริมการท่องเที่ยวรับปีใหม่ 2566”
จากนโยบายรัฐบาล โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่าดําเนินโครงการเสริมทรายชายหาดจอมเทียน ซึ่งโครงการดังกล่าวอยู่ภายใต้การกํากับดูแลโดยกรมเจ้าท่า กระทรวงคมนาคม ที่ดําเนินการมาตั้งแต่ปี พ.ศ.2563 จวบจนถึงปัจจุบัน เป็นระยะเวลา 3 ปี ที่โครงการเสริมทรายชายหาดจอมเทียน สร้างประโยชน์ในด้านการท่องเที่ยว ลดปัญหากัดเซาะชายฝั่ง พร้อมดึงดูดนักท่องเที่ยวทั้งชาวไทยและชาวต่างชาติ เสริมสร้างรายได้เข้าสู่ประเทศและท้องถิ่นเป็นจํานวนมาก
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า เมืองพัทยาถือเป็นอีกหนึ่งสถานที่ท่องเที่ยวที่ได้รับความนิยมจากชาวไทยและชาวต่างชาติ โดยเฉพาะนักท่องเที่ยวจีนถือเป็นกลุ่มเป้าหมายหลักที่สามารถช่วยกระตุ้นเศรษฐกิจและการท่องเที่ยวของประเทศไทย ซึ่งหลังจากนี้รัฐบาลจีนจะมีมาตรการผ่อนคลายด้านโควิด-19 พร้อมเปิดประเทศต้อนรับนักท่องเที่ยวต่างชาติตั้งแต่ 8 มกราคม พ.ศ.2566 ชาวต่างชาติที่จะเดินทางเข้าประเทศจีน ต้องมีผลตรวจเป็นลบและผลตรวจโควิดภายใน 48 ชั่วโมง จะสามารถเข้าประเทศจีนได้โดยไม่ต้องกักตัว นอกจากนี้ชาวจีนที่ต้องการเดินทางไปต่างประเทศ ก็สามารถเดินทางได้โดยไม่ต้องขออนุญาตอีกต่อไป โดยในช่วงที่ผ่านมา กรมเจ้าท่าได้ดําเนินโครงการเสริมทรายชายหาดพัทยา เพื่อแก้ปัญหาน้ําทะเลกัดเซาะระยะยาว ก่อนที่สภาพชายหาดจะหายไป เป็นการส่งเสริมการท่องเที่ยวในอนาคต โดยที่ผ่านมาโครงการเสริมทรายป้องกันการกัดเซาะชายหาดจอมเทียน อําเภอบางละมุง จังหวัดชลบุรี ระยะที่ 1 ระยะทาง 3,575 เมตร ได้ดําเนินการเสร็จสิ้นเป็นที่เรียบร้อย ก่อนส่งมอบให้เทศบาลนาจอมเทียนเป็นผู้ดูแลต่อไป
ปัจจุบัน กรมเจ้าท่าได้เดินหน้าโครงการเสริมทรายป้องกันการกัดเซาะชายหาดจอมเทียน ในส่วนที่เหลือในพื้นที่เขตเมืองพัทยา ระยะทาง 2.65 กิโลเมตร รวมของเดิมจากระยะแรก 3.5 กิโลเมตร จะได้ความยาวชายหาดเพิ่มขึ้นรวมกว่า 6 กิโลเมตร ชายหาดจะมีความกว้างเฉลี่ย 50 เมตร เป็นโครงการที่กรมจ้าท่า จะเร่งดําเนินการเพื่อส่งมอบเป็นของขวัญปีใหม่ 2566 ให้ประชาชนทุกคน ซึ่งโครงการฯดังกล่าวจะช่วยเสริมสร้างศักยภาพแหล่งท่องเที่ยวของเมืองพัทยา จังหวัดชลบุรี นํารายได้เข้าสู่ประเทศ พร้อมต้อนรับนักท่องเที่ยวทั้งชาวไทยและชาวต่างชาติ ที่คาดว่าในปีใหม่ 2566 นี้ จะมีจํานวนเพิ่มมากขึ้น ภายหลังสถานการณ์โควิด-19 ทั่วโลก คลี่คลายลง
รัฐบาลไทย-ข่าวทำเนียบรัฐบาล-นายกฯ ตรวจเยี่ยมความคืบหน้า พนังกั้นน้ำโครงการก่อสร้างระบบป้องกันน้ำท่วมพื้นที่ชุมชนน้ำตาล ระยะที่ 2 ริมแม่น้าเจ้าพระยา อ.อินทร์บุรี จ.สิงห์บุรี
วันศุกร์ที่ 6 มกราคม 2566
06/01/2566
นายกฯ ตรวจเยี่ยมความคืบหน้า พนังกั้นน้ําโครงการก่อสร้างระบบป้องกันน้ําท่วมพื้นที่ชุมชนน้ําตาล ระยะที่ 2 ริมแม่น้าเจ้าพระยา อ.อินทร์บุรี จ.สิงห์บุรี
นายกฯ ตรวจเยี่ยมความคืบหน้า พนังกั้นน้ําโครงการก่อสร้างระบบป้องกันน้ําท่วมพื้นที่ชุมชนน้ําตาล ระยะที่ 2 ริมแม่น้าเจ้าพระยา อ.อินทร์บุรี จ.สิงห์บุรี กําชับเร่งดําเนินการให้แล้วเสร็จตามแผนงานที่วางไว้โดยเร็ว เพื่อบรรเทาปัญหาอุทกภัยในพื้นที่ชุมชนน้ําตาล
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (6 มกราคม 2566) เวลา 09.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจเยี่ยมความก้าวหน้าพื้นที่ก่อสร้างพนังกั้นน้ํา ตําบลน้ําตาล อําเภออินทร์บุรี จังหวัดสิงห์บุรี โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายธนกร วังบุญคงชนะ รัฐมนตรีประจําสํานักนายกรัฐมนตรี ร่วมการตรวจเยี่ยม ซึ่งนายสุพจน์ ยศสิงห์คํา ผู้ว่าราชการจังหวัดสิงห์บุรี และประชาชนมารอให้การต้อนรับ
เมื่อนายกรัฐมนตรี เดินทางถึงพื้นที่โครงการก่อสร้างระบบป้องกันน้ําท่วมพื้นที่ชุมชนน้ําตาล บริเวณวัดโฆสิทธาราม พร้อมเข้าสักการะพระพุทธรูปหลวงพ่อแป้นเพื่อความเป็นสิริมงคล และเข้าทักทายประชาชนที่รอให้การต้อนรับ พร้อมกับรับฟังความคืบหน้าและตรวจเยี่ยมพนังกั้นน้ําริมแม่น้ําเจ้าพระยา ซึ่งเป็นโครงการก่อสร้างระบบป้องกันน้ําท่วมพื้นที่ชุมชนน้ําตาล ระยะที่ 2 ดําเนินการก่อสร้างตั้งแต่ปีงบประมาณ พ.ศ. 2563 - 2566 มีความยาวตลอดแนวคันกั้นน้ํา 3,461 เมตร พื้นที่ป้องกันอุทกภัย 2.20 ตารางกิโลเมตร มีระดับป้องกันน้ํา 15.35 เมตร ขณะนี้ดําเนินการไปแล้วทั้งสิ้น ร้อยละ 82.40 หากเสร็จสิ้นจะช่วยบรรเทาปัญหาอุทกภัยในพื้นที่ โดยเฉพาะช่วงเวลาน้ําหลาก ที่จะกระทบต่อพื้นที่เกษตรกรรม แหล่งเศรษฐกิจ และบ้านเรือนของประชาชน
นายกรัฐมนตรีได้รับทราบถึงความก้าวหน้าโครงการก่อสร้างระบบป้องกันน้ําท่วมพื้นที่ชุมชนน้ําตาล ระยะที่ 2 พร้อมกําชับให้ดําเนินการให้แล้วเสร็จตามแผนงานที่วางไว้โดยเร็ว เพื่อช่วยบรรเทาปัญหาอุทกภัยในพื้นที่ชุมชนน้ําตาล พร้อมกล่าวว่า ปัจจุบันสภาพอากาศมีการเปลี่ยนแปลงไป ปริมาณน้ําฝนเพิ่มมากขึ้นกว่าปกติ ส่งผลให้แม่น้ํามีระดับน้ําสูงขึ้นจนเกิดน้ําท่วมบางพื้นที่ ซึ่งรัฐบาลพยายามเร่งช่วยเหลืออย่างเต็มที่ ขอให้ประชาชนเข้าใจการแก้ไขปัญหาไม่สามารถสําเร็จได้ภายในปีเดียว บางครั้งอาจต้องใช้เวลานานหลายปี เพราะงบประมาณต้องมีการจัดสรรไปแก้ไขปัญหาในหลายส่วน จึงต้องมีการจัดสรรงบประมาณให้ดี ยืนยันว่ารัฐบาลไม่เลือกปฏิบัติ เพราะเราทุกคนเป็นคนไทยเหมือนกัน โดยนายกรัฐมนตรียังได้พูดคุยและให้ข้อคิดกับนักเรียนประถมศึกษาชั้นปีที่ 5 โรงเรียนวัดโฆสิทธาราม พร้อมถ่ายภาพร่วมกับเด็กนักเรียน ก่อนออกเดินทางไปยังบริเวณพื้นที่นานําร่อง หมู่ที่ 1 ตําบลน้ําตาล อําเภออินทร์บุรี จังหวัดสิงห์บุรี เพื่อเป็นประธานในพิธีเปิดกิจกรรม “ข้าวรักษ์โลก” ต่อไป
รัฐบาลไทย-ข่าวทำเนียบรัฐบาล-​นายกรัฐมนตรีชื่นชม นักวิจัยวิศวะมหิดลเจ๋ง! สกัดสารจากทะลายปาล์ม ใช้นำส่งยารักษามะเร็งแบบมุ่งเป้า ตอบโจทย์เศรษฐกิจ BCG หนุนไทยสู่การเป็นเมดิคัลฮับ
วันศุกร์ที่ 6 มกราคม 2566
06/01/2566
​นายกรัฐมนตรีชื่นชม นักวิจัยวิศวะมหิดลเจ๋ง! สกัดสารจากทะลายปาล์ม ใช้นําส่งยารักษามะเร็งแบบมุ่งเป้า ตอบโจทย์เศรษฐกิจ BCG หนุนไทยสู่การเป็นเมดิคัลฮับ
​นายกรัฐมนตรีชื่นชม นักวิจัยวิศวะมหิดลเจ๋ง! สกัดสารจากทะลายปาล์ม ใช้นําส่งยารักษามะเร็งแบบมุ่งเป้า ตอบโจทย์เศรษฐกิจ BCG หนุนไทยสู่การเป็นเมดิคัลฮับ
วันที่ 6 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสามารถทีมนักวิจัย คณะวิศวกรรมศาสตร์ มหาวิทยาลัยมหิดล ที่สามารถคิดค้นนวัตกรรม "อนุภาคคาร์บอนเรืองแสง" จากสารชีวพอลิเมอร์ทะลายปาล์ม เพื่อนําส่งยารักษามะเร็งลําไส้แบบ ‘เคมีบําบัดมุ่งเป้า’ ได้สําเร็จ สามารถตอบโจทย์เศรษฐกิจ BCG และเป็นก้าวสําคัญของประเทศไทยในการเป็นเมดิคัลฮับ โดยได้รับการสนุบสนุนจากสํานักงานคณะกรรมการวิจัยแห่งชาติ (วช.)
นางสาวรัชดา กล่าวว่า ความสําเร็จครั้งนี้ เป็นฝีมือจากทีมนักวิจัยไทย คณะวิศวกรรมศาสตร์ มหาวิทยาลัยมหิดล 5 คน และหน่วยปฏิบัติการเวชศาสตร์นาโน ศูนย์นาโนเทคโนโลยีแห่งชาติ สํานักงานพัฒนาวิทยาศาสตร์และเทคโนโลยีแห่งชาติ ซึ่งได้คิดค้นนวัตกรรม "อนุภาคคาร์บอนเรืองแสงจากสารชีวพอลิเมอร์ทะลายปาล์ม เพื่อส่งยารักษามะเร็งแบบมุ่งเป้า" จนสําเร็จ ซึ่งการใช้อนุภาคคาร์บอน (Carbon Dots) ที่เป็นวัสดุนาโนในการนําส่งยาเข้าสู่ร่างกาย จะเข้าไปขัดขวางและยับยั้งการเจริญเติบโตของเซลล์มะเร็ง รวมถึงจํากัดบริเวณเพื่อให้ยาออกฤทธิ์เฉพาะที่อย่างแม่นยํา ช่วยลดผลกระทบต่อเซลล์ปกติโดยรอบและลดผลข้างเคียงจากการรักษาได้ โดยคุณสมบัติของอนุภาคคาร์บอน (Carbon Dots) มีความเข้ากันได้ทางชีวภาพ มีขนาดเฉลี่ยต่ํากว่า 10 นาโนเมตร สามารถเคลื่อนที่เข้าไปในเซลล์ได้ดี และมีคุณสมบัติในการเรืองแสงหลายสี ซึ่งจะช่วยติดตามการบําบัดรักษาได้ว่ายาอยู่ส่วนไหนของร่างกาย
สําหรับการสังเคราะห์อนุภาคคาร์บอนนั้น นางสาวรัชดา กล่าวว่า ทีมวิจัยได้เลือกใช้กระบวนการไฮโดรเทอมัล คาร์บอไนเซชัน เนื่องจากมีประสิทธิภาพ ต้นทุนต่ํา มีศักยภาพในการขยายขนาดในภาคอุตสาหกรรมและเป็นมิตรต่อสิ่งแวดล้อม จุดเด่นของการสังเคราะห์อนุภาคคาร์บอนจากทะลายปาล์ม ทะลายปาล์มมีโครงสร้างหลัก คือ กลุ่มของลิกโนเซลลูโลส (Lignocellulose) ที่ประกอบด้วยเซลลูโลส (Cellulose) 35-50% เฮมิเซลลูโลส (Hemicellulose) 20-35% และลิกนิน (Lignin) 10-25% เมื่อผ่านกระบวนการปรับสภาพและแยกองค์ประกอบแล้ว จะกลายเป็นอนุภาคคาร์บอนที่ดี นอกจากนี้ ยังเป็นวัสดุระดับนาโนจากชีวมวลเหลือจากอุตสาหกรรมปาล์มน้ํามัน ที่สามารถนํามาหมุนเวียนใช้ประโยชน์และเพิ่มมูลค่าทางอุตสาหกรรมการแพทย์ได้
“ประโยชน์ของนวัตกรรม ‘อนุภาคคาร์บอนเรืองแสงจากสารชีวพอลิเมอร์ทะลายปาล์ม เพื่อส่งยารักษามะเร็งลําไส้แบบมุ่งเป้า’ จะช่วยเพิ่มอัตราการรอดชีวิตของผู้ป่วยโรคมะเร็ง มีต้นทุนการรักษาต่ํา ไม่มีพิษต่อร่างกาย อีกทั้ง ยังลดความเหลื่อมล้ํา ช่วยให้ประชาชนสามารถเข้าถึงการรักษาที่มีประสิทธิภาพได้อย่างทั่วถึง ส่งเสริมเทคโนโลยีการผลิตจากวัตถุดิบการเกษตรที่มีในประเทศ และลดการนําเข้าวัสดุนําส่งยาที่มีราคาแพง ตลอดจนสอดคล้องกับแนวเศรษฐกิจ BCG ของรัฐบาล ที่จะสร้างโอกาสในการต่อยอดอุตสาหกรรมการแพทย์ไทยก้าวสู่การเป็นเมดิคัลฮับของภูมิภาค” นางสาวรัชดา ย้ํา
รัฐบาลไทย-ข่าวทำเนียบรัฐบาล-สธ.แจงค่าตอบแทนเสี่ยงภัยโควิดบุคลากรนอกสังกัด ให้หน่วยงานรวบรวมข้อมูลส่งของบกลางภายในวันที่ 9 ม.ค.นี้
วันศุกร์ที่ 6 มกราคม 2566
สธ.แจงค่าตอบแทนเสี่ยงภัยโควิดบุคลากรนอกสังกัด ให้หน่วยงานรวบรวมข้อมูลส่งของบกลางภายในวันที่ 9 ม.ค.นี้
รองปลัดกระทรวงสาธารณสุข แจงค่าตอบแทนเสี่ยงภัยโควิด สําหรับบุคลากรนอกสังกัดกระทรวงสาธารณสุขที่ค้างจ่ายของปีงบประมาณ 2565 ได้แจ้งให้หน่วยงานต้นสังกัดรวบรวมข้อมูลพร้อมหลักฐานประกอบการเบิกจ่ายที่ถูกต้องครบถ้วนตามหลักเกณฑ์ ภายในวันที่ 9 มกราคมนี้
รองปลัดกระทรวงสาธารณสุข แจงค่าตอบแทนเสี่ยงภัยโควิด สําหรับบุคลากรนอกสังกัดกระทรวงสาธารณสุขที่ค้างจ่ายของปีงบประมาณ 2565 ได้แจ้งให้หน่วยงานต้นสังกัดรวบรวมข้อมูลพร้อมหลักฐานประกอบการเบิกจ่ายที่ถูกต้องครบถ้วนตามหลักเกณฑ์ ภายในวันที่ 9 มกราคมนี้ เพื่อจัดทําคําขอสนับสนุนงบกลางให้ต่อไป
วันนี้ (6 มกราคม 2566) ที่กระทรวงสาธารณสุข จ.นนทบุรี นพ.ทวีศิลป์ วิษณุโยธิน รองปลัดกระทรวงสาธารณสุข กล่าวภายหลังการประชุมค่าตอบแทนเสี่ยงภัยของบุคลากรด้านการแพทย์และสาธารณสุขนอกสังกัดกระทรวงสาธารณสุข ว่า จากการแพร่ระบาดของโรคโควิด 19 ตั้งแต่ปี 2563 กระทรวงสาธารณสุขได้ดําเนินการเสนอขอรับการสนับสนุนค่าตอบแทนเสี่ยงภัยให้กับบุคลากรผู้ปฏิบัติงาน ทั้งภายในและภายนอกสังกัดกระทรวงสาธารณสุข ตั้งแต่ปีงบประมาณ 2563 โดยในส่วนของบุคลากรภายนอกสังกัดกระทรวงสาธารณสุข มีการเบิกจ่ายค่าตอบแทนเสี่ยงภัยของปีงบประมาณ 2564 (ตุลาคม 2563 - กันยายน 2564) แล้วรวมทั้งสิ้น 1,733 ล้านบาท แบ่งเป็น 1.โรงพยาบาลกลุ่มสถาบันแพทยศาสตร์แห่งประเทศไทย 892.8 ล้านบาท 2.กระทรวงมหาดไทย (รวม กทม.) 398.7 ล้านบาท 3.กระทรวงกลาโหม 372.2 ล้านบาท 4.สํานักงานตํารวจแห่งชาติ 60.5 ล้านบาท 5.กระทรวงยุติธรรม 9.3 ล้านบาท ซึ่งบุคลากรจากทุกหน่วยได้รับค่าตอบแทนเสี่ยงภัยเป็นที่เรียบร้อยแล้ว
นพ.ทวีศิลป์กล่าวต่อว่า สําหรับค่าตอบแทนเสี่ยงภัยของผู้ปฏิบัติงานโควิด 19 นอกสังกัดกระทรวงสาธารณสุขที่ยังค้างจ่ายของปีงบประมาณ 2565 (ตุลาคม 2564 - กันยายน 2565) นพ.โอภาส การย์กวินพงศ์ ปลัดกระทรวงสาธารณสุข ได้มีหนังสือถึงหน่วยงานต้นสังกัดที่เกี่ยวข้อง ตั้งแต่วันที่ 22 ธันวาคม 2565 ให้รวบรวมข้อมูลค่าตอบแทนเสี่ยงภัยของผู้ปฏิบัติงาน พร้อมหลักฐานประกอบการเบิกจ่ายเป็นไปตามระเบียบ กฎหมาย และหลักเกณฑ์ที่กระทรวงสาธารณสุขกําหนด พร้อมรับรองข้อมูลโดยหัวหน้าส่วนราชการ (ระดับกรม) แยกเป็นรายหน่วยงาน รายเดือน โดยให้ส่งข้อมูลภายในวันที่ 9 มกราคม 2566 เพื่อกระทรวงสาธารณสุขจะได้รวบรวม ตรวจสอบความถูกต้อง และเสนอขอรับการสนับสนุนจากสํานักงบประมาณพิจารณาและนําเสนอคณะรัฐมนตรีเห็นชอบต่อไป
******************************** 6 มกราคม 2566
รัฐบาลไทย-ข่าวทำเนียบรัฐบาล-ครบรอบ 2 ปี NT
วันศุกร์ที่ 6 มกราคม 2566
ครบรอบ 2 ปี NT
ครบรอบ 2 ปี NT
6 ม.ค.66 - ศ.พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม ร่วมงานวันคล้ายวันสถาปนา บริษัทโทรคมนาคมแห่งชาติ จํากัด (มหาชน) ครบรอบ 2 ปี โดยมี พ.อ.สรรพชัยย์ หุวะนันทน์ กรรมการผู้จัดการใหญ่ ให้การต้อนรับ ณ อาคารสโมสร NT สํานักงานใหญ่ แจ้งวัฒนะ กรุงเทพฯ
__________________
รัฐบาลไทย-ข่าวทำเนียบรัฐบาล-กรมเจ้าท่า ขุดลอก พัฒนาบำรุงรักษาร่องน้ำ ส่งเสริมเศรษฐกิจและการท่องเที่ยว ตามนโยบายรัฐบาลและกระทรวงคมนาคม
วันศุกร์ที่ 6 มกราคม 2566
กรมเจ้าท่า ขุดลอก พัฒนาบํารุงรักษาร่องน้ํา ส่งเสริมเศรษฐกิจและการท่องเที่ยว ตามนโยบายรัฐบาลและกระทรวงคมนาคม
...
กรมเจ้าท่า ขุดลอก พัฒนาบํารุงรักษาร่องน้ํา ส่งเสริมเศรษฐกิจและการท่องเที่ยว ตามนโยบายรัฐบาลและกระทรวงคมนาคม
ตามนโยบายของรัฐบาล และกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้มอบหมายให้กรมเจ้าท่า ดําเนินการพัฒนาและบํารุงรักษาร่องน้ําภายในประเทศ ภายใต้ยุทธศาสตร์ชาติ 20 ปี ในการสนับสนุน และการพัฒนาโครงการพื้นฐานการขนส่งทางน้ํา ตลอดจนการดูแลบํารุงรักษาร่องน้ําทางเรือเดินให้เกิดความสะดวกและปลอดภัย
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า ได้สั่งการให้สํานักพัฒนาและบํารุงรักษาทางน้ํา กรมเจ้าท่า เร่งการขุดลอกตามแผนงาน เพื่อให้ประชาชนได้ใช้ประโยชน์จากแม่น้ําได้อย่างเต็มที่ เรือสามารถเข้าออกร่องน้ําได้ตลอดเวลา สามารถเก็บกักน้ําไว้ใช้ในช่วงฤดูแล้ง และระบายน้ําได้ในช่วงฤดูน้ําหลาก โดยสํานักงานพัฒนาและบํารุงรักษาทางน้ําที่ 1 ได้เปิดหน่วยปฏิบัติงานขุดลอกแม่น้ําป่าสัก อ.เมืองสระบุรี จ.สระบุรี ตั้งแต่วันที่ 15 พฤศจิกายน 2565 โดยใช้รถขุด อย.3 และเรือเจ้าท่า ข.407 เป็นเครื่องจักรในการปฏิบัติงาน ความกว้างก้นร่องเท่ากับ 5 -15 เมตร ระดับความลึกก้นร่องเท่ากับ + 8.00 เมตร (จากระดับน้ําทะเลปานกลาง) ระยะทางประมาณ 775 เมตร (กิโลเมตรที่ 71+900 ถึง กิโลเมตรที่ 72+675) ปริมาณวัสดุขุดลอกตามแผน 41,000 ลูกบาศก์เมตร ระยะเวลาดําเนินการ 80 วัน ปัจจุบันสามารถทําการขุดลอกถึง กิโลเมตรที่ 72+401 รวมระยะทาง 501 เมตร คิดเป็นร้อยละ 64.64 ซึ่งจะทําให้เพิ่มพื้นที่ในการกักเก็บน้ําและช่วยระบายน้ํา การเดินทางทางน้ําสะดวกและปลอดภัยมากยิ่งขึ้น ส่งเสริมอาชีพประมงน้ําจืดและการอุปโภค บริโภค และกลุ่มเรือขุดลอก สํานักพัฒนาและบํารุงรักษาทางน้ํา ได้เปิดหน่วยปฏิบัติงานขุดลอกร่องน้ําทาง เข้าท่าเรือกรุงเทพฯ ร่องที่ 2 จังหวัดสมุทรปราการ ปฏิบัติงานโดยเรือเจ้าท่า ข.10 ความกว้าง 100 และ 225.6 เมตร ลึก 5.5 เมตร จากระดับน้ําทะเลปานกลาง ระยะเวลาดําเนินการ 300 วัน ปริมาณวัสดุขุดลอกตามแผน 620,000 ลูกบาศก์เมตร ขณะนี้สามารถขุดลอก 57,600 ลูกบาศก์เมตร คิดเป็นร้อยละ 9 ทั้งนี้ หากดําเนินการแล้วเสร็จจะช่วยให้เรือสินค้าที่เข้า-ออกร่องน้ําเกิดความสะดวกและปลอดภัย สร้างความมั่นใจให้กับผู้ใช้บริการร่องน้ํา
รักษาการอธิบดีกรมเจ้าท่า กล่าวเพิ่มเติมว่า กรมเจ้าท่า กระทรวงคมนาคม ได้เร่งขุดลอกพัฒนาและบํารุงรักษาร่องน้ํา เพื่อสนับสนุนการขนส่งสินค้าทางน้ํา รวมถึงส่งเสริมศักยภาพการท่องเที่ยวทางน้ํา เกิดความปลอดภัยในชีวิตและทรัพย์สิน สร้างความเชื่อมั่นให้กับนักท่องเที่ยว ตอบรับการเปิดประเทศอย่างเต็มรูปแบบ เพื่อขับเคลื่อนเศรษฐกิจในภาคการขนส่งทางน้ํา และภาคการท่องเที่ยวของประเทศอย่างยั่งยืน
รัฐบาลไทย-ข่าวทำเนียบรัฐบาล-หัวหน้าผู้ตรวจฯ วิษณุ ติวเข้มเจ้าหน้าที่กระทรวงอุตสาหกรรม ขับเคลื่อนองค์กรคุณธรรมด้วยความโปร่งใส่
วันศุกร์ที่ 6 มกราคม 2566
06/01/2566
หัวหน้าผู้ตรวจฯ วิษณุ ติวเข้มเจ้าหน้าที่กระทรวงอุตสาหกรรม ขับเคลื่อนองค์กรคุณธรรมด้วยความโปร่งใส่
หัวหน้าผู้ตรวจฯ วิษณุ ติวเข้มเจ้าหน้าที่กระทรวงอุตสาหกรรม ขับเคลื่อนองค์กรคุณธรรมด้วยความโปร่งใส่
เมื่อวันที่ 5 มกราคม 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานเปิดโครงการสัมมนา “สร้างความเข้มแข็ง พัฒนาเครือข่ายขับเคลื่อนองค์กรคุณธรรม” จัดโดย ศูนย์ปฏิบัติการต่อต้านการทุจริต กระทรวงอุตสาหกรรม (ศปท.อก.) วัตถุประสงค์เพื่อการเสริมสร้างความรู้ ความเข้าใจเกี่ยวกับหลักเกณฑ์และขั้นตอนการประเมินองค์กรคุณธรรม ให้เป็นไปตามหลักเกณฑ์และแนวทางที่กําหนด ตลอดจนเกิดความร่วมมือในการส่งเสริมคุณธรรม จริยธรรม และขับเคลื่อนหน่วยงานเครือข่ายไปสู่องค์กรคุณธรรมตามเป้าหมายที่กําหนดไว้ โดยมี หน่วยงานในสังกัดกระทรวงอุตสาหกรรม เข้าร่วมสัมมนากว่า 100 คน ณ ห้องกิ่งเพชร โรงแรมเอเชีย กรุงเทพฯ
รัฐบาลไทย-ข่าวทำเนียบรัฐบาล-ดีอีเอสประชุมดาวเทียมแห่งชาติ
วันอังคารที่ 24 มกราคม 2566
ดีอีเอสประชุมดาวเทียมแห่งชาติ
ดีอีเอสประชุมดาวเทียมแห่งชาติ
วันนี้ (24 มกราคม 66 ) นายณัฐพล ณัฎฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ร่วมประชุมกับคณะกรรมาธิการการเทคโนโลยีสารสนเทศ การสื่อสาร และการโทรคมนาคม วุฒิสภา เพื่อให้ข้อมูล ข้อเท็จจริงเกี่ยวกับการกําหนดนโยบายในการบริหารสิทธิการเข้าใช้วงโคจรดาวเทียม รวมทั้งการกําหนดและการดําเนินการเกี่ยวกับดาวเทียมแห่งชาติ ผ่านสื่ออิเล็กทรอนิกส์ (Application Cisco Webex Meetings)
_________________
รัฐบาลไทย-ข่าวทำเนียบรัฐบาล-​วธ.ชงครม.รับรองตั้งวัดคาทอลิก อีก 39 วัด
วันอังคารที่ 24 มกราคม 2566
​วธ.ชงครม.รับรองตั้งวัดคาทอลิก อีก 39 วัด
​วธ.ชงครม.รับรองตั้งวัดคาทอลิก อีก 39 วัด
วธ.ชงครม.รับรองตั้งวัดคาทอลิก อีก 39 วัด
เมื่อเร็วๆนี้ นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานการประชุมคณะกรรมการพิจารณากลั่นกรองคําขอจัดตั้งวัดคาทอลิก ครั้งที่ 1/2566 โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม ผู้แทนปลัดกระทรวงวัฒนธรรม พร้อมด้วยกรรมการ ซึ่งเป็นผู้แทนจากหน่วยงานที่มีภารกิจเกี่ยวข้อง กรรมการผู้ทรงคุณวุฒิ นายชัยพล สุขเอี่ยม อธิบดีกรมการศาสนา ในฐานะกรรมการและเลขานุการ และผู้แทนสภาประมุขบาทหลวงโรมันคาทอลิกแห่งประเทศไทย เข้าร่วมการประชุม ณ ห้องประชุมกรมการศาสนา ชั้น 2 กระทรวงวัฒนธรรม และผ่านระบบสื่ออิเล็กทรอนิกส์ (Zoom) วาระสําคัญเป็นการพิจารณาแบบคําขอให้รับรองวัดคาทอลิก (แบบ คท. 2) ตามที่มิซซังได้ยื่นต่อกรมการศาสนา ในฐานะสํานักงานเลขานุการคณะกรรมการพิจารณาดําเนินการภายในระยะเวลาสองปีนับแต่วันที่ระเบียบสํานักนายกรัฐมนตรี ว่าด้วยแนวทางพิจารณาในการจัดตั้งวัดบาทหลวงโรมันคาทอลิก พ.ศ. 2564 ใช้บังคับ ทั้งนี้ มติที่ประชุมเห็นชอบให้เสนอความเห็นของคณะกรรมการต่อคณะรัฐมนตรีเพื่อรับรองวัดคาทอลิก จํานวน 39 วัด
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวว่า สภาประมุขบาทหลวงโรมันคาทอลิกแห่งประเทศไทยประมาณการจํานวนวัดคาทอลิกที่จะยื่นคําขอให้รับรองทั้งหมด จํานวน 388 วัด โดยในปี พ.ศ. 2565 กรมการศาสนาได้เสนอให้คณะรัฐมนตรีพิจารณารับรองวัดคาทอลิกแล้ว จํานวน 76 วัด และวัดคาทอลิกที่คณะกรรมการมีมติเห็นชอบให้เสนอคณะรัฐมนตรีพิจารณารับรองในการประชุมครั้งนี้ จํานวน 39 วัด จึงคงเหลือจํานวนวัดคาทอลิกที่ต้องดําเนินการเพื่อให้มีการรับรองอีก จํานวน 273 วัด โดยกรมการศาสนาได้ร่วมมือกับเขตมิซซังทั่วประเทศปรับแผนการดําเนินงานเพื่อให้งานรับรองวัดคาทอลิกแล้วเสร็จทันตามกําหนดเวลาภายในเดือนมิถุนายน 2566
รัฐบาลไทย-ข่าวทำเนียบรัฐบาล-มาตรการทางภาษีและค่าธรรมเนียมเพื่อส่งเสริมการลงทุนในอสังหาริมทรัพย์ผ่านกองทรัสต์เพื่อการลงทุนในอสังหาริมทรัพย์
วันอังคารที่ 24 มกราคม 2566
24/01/2566
มาตรการทางภาษีและค่าธรรมเนียมเพื่อส่งเสริมการลงทุนในอสังหาริมทรัพย์ผ่านกองทรัสต์เพื่อการลงทุนในอสังหาริมทรัพย์
เมื่อวันที่ 24 ม.ค.2566 ครม.มีมติเห็นชอบมาตรการทางภาษีและค่าธรรมเนียมเพื่อส่งเสริมการลงทุนในอสังหาริมทรัพย์ผ่านกองทรัสต์เพื่อการลงทุนในอสังหาริมทรัพย์  มาตรการดังกล่าวจะเริ่มตั้งแต่วันที่กฎหมายมีผลใช้บังคับถึงวันที่ 31 ธันวาคม 2567
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 24 มกราคม 2566 คณะรัฐมนตรีได้มีมติเห็นชอบมาตรการทางภาษีและค่าธรรมเนียมเพื่อส่งเสริมการลงทุนในอสังหาริมทรัพย์ผ่านกองทรัสต์เพื่อการลงทุนในอสังหาริมทรัพย์ ซึ่งเป็นมาตรการในการช่วยเหลือผู้ประกอบธุรกิจกองทุนรวมอสังหาริมทรัพย์ (Property Fund) หรือกอง 1 ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19) ให้สามารถแปลงสภาพกองทุนรวมอสังหาริมทรัพย์เป็นกองทรัสต์เพื่อการลงทุนในอสังหาริมทรัพย์ (Real Estate Investment Trust : REIT) หรือกองทรัสต์ ซึ่งจะเป็นการช่วยเพิ่มสภาพคล่องให้แก่ผู้ประกอบการและช่วยให้การดําเนินธุรกิจอสังหาริมทรัพย์ในรูปแบบกองทุนรวมอสังหาริมทรัพย์ดําเนินต่อไปได้อย่างต่อเนื่อง ทั้งนี้ มาตรการดังกล่าวจะเริ่มตั้งแต่วันที่กฎหมายมีผลใช้บังคับถึงวันที่ 31 ธันวาคม 2567 โดยมีรายละเอียดประกอบด้วย 2 มาตรการ ดังนี้
1) มาตรการด้านภาษี
1.1) ยกเว้นภาษีเงินได้ให้แก่ผู้ถือหน่วยลงทุนในกองทุนรวมอสังหาริมทรัพย์สําหรับเงินได้ที่เกิดจากการเปลี่ยนแปลงหน่วยลงทุนของกองทุนรวมอสังหาริมทรัพย์ไปเป็นใบทรัสต์ อันเนื่องมาจากการแปลงสภาพกองทุนรวมอสังหาริมทรัพย์เป็นกองทรัสต์เพื่อการลงทุนในอสังหาริมทรัพย์
1.2) ยกเว้นภาษีมูลค่าเพิ่ม ภาษีธุรกิจเฉพาะ และอากรแสตมป์ให้แก่กองทุนรวมอสังหาริมทรัพย์ สําหรับมูลค่าของฐานภาษีรายรับ หรือการกระทําตราสารที่เกิดขึ้นหรือเนื่องมาจากการโอนหรือก่อทรัพยสิทธิหรือสิทธิใด ๆ ในทรัพย์สิน อันเนื่องมาจากการแปลงสภาพกองทุนรวมอสังหาริมทรัพย์เป็นกองทรัสต์เพื่อการลงทุนในอสังหาริมทรัพย์ ทั้งนี้ สําหรับการแปลงสภาพกองทุนรวมอสังหาริมทรัพย์เป็นกองทรัสต์เพื่อการลงทุนในอสังหาริมทรัพย์
2) มาตรการด้านค่าธรรมเนียม
กําหนดค่าธรรมเนียมจดทะเบียนสิทธิและนิติกรรมเกี่ยวกับอสังหาริมทรัพย์และอาคารชุด ประเภทมีทุนทรัพย์อันเนื่องมาจากการแปลงสภาพกองทุนรวมอสังหาริมทรัพย์เป็นกองทรัสต์เพื่อการลงทุนในอสังหาริมทรัพย์ตามกฎหมายว่าด้วยทรัสต์เพื่อธุรกรรมในตลาดทุนร้อยละ 0.01 แต่อย่างสูงไม่เกิน 100,000 บาท ทั้งนี้ กระทรวงมหาดไทย โดยกรมที่ดินจะดําเนินการเสนอร่างกฎหมายที่เกี่ยวข้องตามขั้นตอนเพื่อให้มีผลใช้บังคับต่อไป
นอกจากนี้ โฆษกกระทรวงการคลังได้กล่าวว่า มาตรการทางภาษีและค่าธรรมเนียมเพื่อส่งเสริมการลงทุนในอสังหาริมทรัพย์ผ่านกองทรัสต์เพื่อการลงทุนในอสังหาริมทรัพย์จะมีส่วนช่วยกระตุ้นกิจกรรมทางเศรษฐกิจทั้งในตลาดทุนและภาคเศรษฐกิจจริง
สอบถามข้อมูลเพิ่มเติม
สํานักงานเศรษฐกิจการคลัง  โทร. 02 273 9020 ต่อ 3536
มาตรการด้านค่าธรรมเนียม โทร. 02 273 9020 ต่อ 3521 3510
มาตรการด้านภาษี   กรมสรรพากร ศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-ครม. เห็นชอบ ร่างกฎกระทรวงกำหนดอัตราการจ่ายเงินสะสมและเงินสมทบ พ.ศ. ....  เพิ่มจ่ายเงินสะสมและเงินสมทบเข้ากองทุนการออมแห่งชาติ (กอช.)  สร้างแรงจูงใจ กระตุ้นการออม
วันอังคารที่ 24 มกราคม 2566
24/01/2566
ครม. เห็นชอบ ร่างกฎกระทรวงกําหนดอัตราการจ่ายเงินสะสมและเงินสมทบ พ.ศ. ....  เพิ่มจ่ายเงินสะสมและเงินสมทบเข้ากองทุนการออมแห่งชาติ (กอช.)  สร้างแรงจูงใจ กระตุ้นการออม
ครม. เห็นชอบ ร่างกฎกระทรวงกําหนดอัตราการจ่ายเงินสะสมและเงินสมทบ พ.ศ. ....  เพิ่มจ่ายเงินสะสมและเงินสมทบเข้ากองทุนการออมแห่งชาติ (กอช.)  สร้างแรงจูงใจ กระตุ้นการออม
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (24 มกราคม 2566) อนุมัติหลักการร่างกฎกระทรวงกําหนดอัตราการจ่ายเงินสะสมและเงินสมทบ พ.ศ. .... ปรับเพิ่มให้สมาชิกกองทุนการออมแห่งชาติ (กอช.) จ่ายเงินสะสมและเงินสมทบเข้ากองทุนสูงสุดไม่เกิน 30,000 บาทต่อปี และให้รัฐบาลจ่ายเงินสมทบเข้ากองทุนสําหรับสมาชิกในอัตราที่กําหนดตามช่วงอายุไม่เกิน 1,800 บาทต่อปี ตั้งแต่วันที่ 1 มกราคม 2566 เป็นต้นไป
ร่างกฎกระทรวงกําหนดอัตราการจ่ายเงินสะสมและเงินสมทบ พ.ศ. .... มีสาระสําคัญ ดังนี้
1. การจ่ายเงินสะสมสูงสุดของสมาชิก ขั้นต่ํา 50 บาท แต่เมื่อรวมกันแล้วจะต้องไม่เกิน 30,000 บาทต่อปี (จากกฎกระทรวงฯ พ.ศ. 2558 เดิมขั้นต่ํา 50 บาท แต่เมื่อรวมกันแล้วจะต้องไม่เกิน ไม่เกิน 13,200 บาทต่อปี) ซึ่งเพิ่มขึ้นอีก 16,800 บาท
2. การจ่ายเงินสมทบของรัฐบาล
-สมาชิกอายุไม่เกิน 30 ปี บริบูรณ์
ในอัตราร้อยละ 50 ของเงินสะสมที่สมาชิกจ่ายเข้ากองทุน เมื่อรวมกันแล้วต้องไม่เกิน 1,800 บาทต่อปี (จากเดิมเมื่อรวมกันแล้วต้องไม่เกิน 600 บาทต่อปี )
-สมาชิกอายุเกิน 30 ปีบริบูรณ์ แต่ไม่เกิน 50 ปีบริบูรณ์ ในอัตราร้อยละ 80 ของเงินสะสมที่สมาชิกจ่ายเข้ากองทุน เมื่อรวมกันแล้วต้องไม่เกิน 1,800 บาทต่อปี (จากเดิมเมื่อรวมกันแล้วต้องไม่เกิน 960 บาทต่อปี
-สมาชิกอายุเกิน 50 ปีบริบูรณ์ ในอัตราร้อยละ 100 ของเงินสะสมที่สมาชิกจ่ายเข้ากองทุน เมื่อรวมกันแล้วต้องไม่เกิน 1,800 บาทต่อปี (จากเดิมเมื่อรวมกันแล้วต้องไม่เกิน 1,200 บาทต่อปี)
โฆษกประจําสํานักนายกรัฐมนตรี กล่าวเพิ่มเติม การเพิ่มจํานวนเงินสะสมและเงินสมทบ เป็นมาตรการสร้างแรงจูงใจสําหรับกลุ่มเป้าหมาย คือ กลุ่มแรงงานนอกระบบ ประมาณ 19 ล้านคนทั่วประเทศ ให้เข้าร่วมกองทุน ซึ่งเป็นการออมร่วมระหว่างรัฐกับประชาชน รวมทั้งกระตุ้นสมาชิก กอช. เพิ่มการออม สร้างความมั่นคงในอนาคตให้สมาชิกมีเงินเพียงพอในการดํารงชีพยามชราภาพ สอดคล้องกับค่าครองชีพที่เพิ่มสูงขึ้น รวมทั้ง ยังเป็นการเตรียมความพร้อมรองรับสังคมผู้สูงวัยในอัตราที่เพิ่มขึ้น ในที่ประชุมคณะรัฐมนตรี นายกรัฐมนตรียังเน้นเป้าหมายของกองทุน ฯ มุ่ง ให้การดูแลบุคคลที่ไม่อยู่ในระบบสวัสดิการใดๆ อย่างเช่น เกษตรกร โดยหวังให้ประชาชนกลุ่มต่างๆ ยังมีรายได้ในการดํารงชีวิตในยามชรา ซึ่งในปี 2566 มีสมาชิก กอช. ประมาณ 2,575,000 คน
อนึ่ง กระทรวงการคลัง ยังประเมินว่า จํานวนเงินสะสมและเงินสมทบที่สูงขึ้น จะทําให้สมาชิก กอช. มีเงินบํานาญเพิ่มขึ้น โดยสมาชิก กอช. ที่เริ่มออมตั้งแต่อายุ 15 ปี และออมต่อเนื่องจนถึงอายุ 60 ปี จะมีโอกาสได้รับเงินบํานาญประมาณ 12,000 บาทต่อเดือน ในกรณีส่งเงินสะสมเต็มเพดานเงินสะสม โดยเงินบํานาญที่คาดว่าจะได้รับขึ้นอยู่กับจํานวนเงินในบัญชีประกอบด้วยเงินสะสมของสมาชิก เงินสมทบจากรัฐ และผลตอบแทนจากการนําเงินดังกล่าวไปลงทุน
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดประชุมคณะกรรมการความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทย ครั้งที่ 1/2566
วันอังคารที่ 24 มกราคม 2566
กระทรวงเกษตรและสหกรณ์ จัดประชุมคณะกรรมการความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทย ครั้งที่ 1/2566
กระทรวงเกษตรและสหกรณ์ จัดประชุมคณะกรรมการความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทย ครั้งที่ 1/2566
กระทรวงเกษตรและสหกรณ์ จัดประชุมคณะกรรมการความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทย ครั้งที่ 1/2566
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทย ครั้งที่ 1/2566 โดยมี นายอภัย สุทธิสังข์ รองปลัดกระทรวงเกษตรและสหกรณ์ และผู้ที่เกี่ยวข้อง เข้าร่วม ผ่านระบบการประชุมออนไลน์ด้วยโปรแกรม Zoom Meeting โดยมีหัวข้อสําคัญในการประชุม ดังนี้
1) ความก้าวหน้าโครงการพัฒนาอุตสาหกรรมสัตว์น้ําและการเพาะเลี้ยงพันธุ์ปลาสวยงามในการส่งออกต่างประเทศ ( Aqua Feed & Ornamental Freshwater Fish Industry : AFOF)
2) กลการดําเนินงานของคณะอุตสาหกรรมความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทย ระดับภาคเหนือ ตะวันออกเฉียงเหนือ กลาง ตะวันออก และใต้
3) ความก้าวหน้าการขับเคลื่อน Big Data และ Gov Tech ของกระทรวงเกษตรและสหกรณ์
4) การส่งเสริมการใช้เครื่องจักรกลการเกษตร
5) ร่างแผนการขับเคลื่อนการพัฒนาสินค้าเกษตรที่สําคัญตามศักยภาพแบบครบวงจรในพื้นที่ภาคตะวันออกเฉียงเหนือตอนบน 1 และตอนบน 2